text: هذه الوصفة سهلة و اقتصادية و لذيذة اتمنى تعجبكم . نضع في قصعة ٤ كيسان سميد خشين و ٣ كيسان سكر عادي نخلط مليح ،ثم نضيف كاس ماء و نصف كاس ماء الزهر ونخلط باطراف الاصابع جيدا، نغطيها و نتركها ليلة كاملة. في اليو الموالي نحضر الشاربات : كاس سكر و٣ كؤوس ماء على النار مدة ربع ساعة ،ونتركها تبرد. نضع الخليط في الصينية و نسويه باطراف الاصابع ( متطرحيهاش) ثم باستعمال spatule نملس السطح و توضع في الفرن بعد ما تكوني سخنتيه مليح مليح . وعند النضج اسقيها بالشاربات و غطيها و خليها تبرد . شهية طيبة